Նատալյա Մեյ

Նատալյա Յուհանովնա Մեյ (էստ․՝ Natalie Mei, հունվարի 10, 1900(1900-01-10), Հիյումաա, Wiek County, Էսթլյանդյան նահանգ, Ռուսական կայսրություն - հուլիսի 29, 1975(1975-07-29), Տալլին, Էստոնական ԽՍՀ, ԽՍՀՄ), էստոնացի և խորհրդային թատրոնի նկարիչ, գրաֆիկ, նկարազարդող, մանկավարժ։ Էստոնական ԽՍՀ վաստակավոր արտիստ (1945)։ Առաջին էստոնացի նկարիչը, ով սկսեց աշխատել բեմական զգեստների բնագավառում։


== Կենսագրություն ==
Նատալյա Մեյը ծնվել է նավապետի ընտանիքում Լիեպայայում, որտեղ հայրը մասնակցում էր ռազմական նավահանգստի կառուցմանը։ Երեք քույրերը՝ Լիդիան, Նատալյան և Քրիստինան ճանաչված արվեստագետներ են դարձել։ Լիդիան և Նատալյան դարձան 1920-ականներին էստոնական արվեստի վրա ազդող «Նոր առարկայականություն» գեղարվեստական շարժման ներկայացուցիչներ, իսկ Քրիստինան դարձավ քանդակագործ։ 1915 թվականին Նատալյան ավարտեց Տալլինի կանանց գիմնազիան, սովորեց ճարտարապետությունը 1918 թվականին Պետրոգրադի կանանց պոլիտեխնիկական ինստիտուտում սովորեց ճարտարապետություն։ Նկարչությունը սովորել է Պետրոգրադի՝ «Արվեստի աջակցության ընկերության» դպրոցում (1917-1918)։ Նա իր գեղարվեստական կրթությունը շարունակել է Տալլինում՝ Նիկոլայ Տրիյկի ղեկավարությամբ։ 1919 թվականին նա առաջին անգամ մասնակցեց Տարտուում անցկացվող «Պալլաս» արվեստի միավորման գարնանային ցուցահանդեսին։
1920-1921 թվականներին աշխատել է Տարտուի մանկավարժական ուսումնարանում որպես նկարչության ուսուցիչ։ Նա հայտնի է որպես 1920-ականների վերջին ջրաներկների հեղինակ, նրա գործերը ցուցադրություններ էին Ամստերդամում, Ռիգայում, Հելսինկիում, Բեռլինում և այլն։
1921-1924 թվականներին ուսումը շարունակել է Էստոնիայի առաջին Պալասի ազգային գեղարվեստի դպրոցում։ Ինքնազարգացման նպատակով նա բազմիցս ուղևորվում է Արևմտյան Եվրոպայի արվեստի կենտրոններ։ 1929 թվականից աշխատել է Տալլինի «Էստոնիա» թատրոնում (այժմ` Էստոնիայի ազգային օպերա)։ 1940 թվականից եղել է ԷԽՍՀ Տալլինի կիրառական արվեստի ինստիտուտի դասախոս։ Նրա հայտնի ուսանողների թվում է Էստոնական ԽՍՀ ժողովրդական արտիստ (1984) Էլդոր Ռենտերը։
Նատալյա Մեյը հայտնի էր որպես թատերական զգեստների նկարիչ։ Նա նկարիչների միության անդամ էր (1958 թվականից) և Էստոնական ԽՍՀ թատերական գործիչների միության անդամ (1968 թվականից)։
Նատալյա Մեյը մահացել է Տալլինում, 1965 թվականին։ Թաղված է Ռահումյաեի գերեզմանատանը։


== Ստեղծագործություն ==
Նա մասնակցել է Ջակոմո Պուչինիի «Տուրանդոտ» (1939, «Էստոնիա» թատրոն), Մոլիերի «Երևակայական հիվանդ» (1936, դրամատիկական թատրոն), Ռեյնգոլդ Գլիերի  «Կարմիր կակաչ» (1939, «Էստոնիա» թատրոն), Էուգեն Կապպյի «Վրեժխնդրության կրակները» (1945, ibid.), Գուստավ Էռնեսաքսի փոթորիկային ափը (1949, «Էստոնիա» թատրոն), Ալեքսիս Կիվիի «Գյուղական կոշկակարները» («Նումիի  կոշկակարները») (1960, Վ. Կինգիսեպպի անվան Էստոնիայի պետական ակադեմիական դրամատիկական թատրոն) ներկայացումների ձևավորմանը։
Աշխատել է նաև Կեմմենի «Մի տեղ հարավում» (1958, Լենինգրադի Երաժշտական կոմեդիայի թատրոն), Ռաուդի «Ամառային գիշերն  հարթմնի» (1961, Վ. Կինգիսեպպի անվան Էստոնիայի պետական ակադեմիական դրամատիկական թատրոն) և այլ ներկայացումների նկարիչ  դեկորատոր։ Նա մասնակցել է «Նոր անազնիվը դժոխքից» (1964), «Վերջին մասունք» (1969) և «Kolme katku vahel» (1970) ֆիլմերի ստեղծմանը։


== Հիշատակ ==
2006 թվականից Էստոնիայի թատերական գործիչների միությունը շնորհում է Նատալյա Մեյի մրցանակ, որով  նշվում է բեմական արտիստների և զգեստների գծով նկարիչների հաջող աշխատանքը։


== Ծանոթագրություններ ==


== Գրականություն ==
Театральная энциклопедия. Том 3/Глав. ред. П. А. Марков — М.: Советская энциклопедия, 1964.


== Արտաքին հղումներ ==
A Unique Sisterhood: The Sisters Kristine, Lydia and Natalie Mei(չաշխատող հղում)
Работы Наталии Мей